บาทเปิด 33.07 บาทต่อดอลลาร์ อ่อนค่าต่อเนื่อง
เงินบาทเปิดตลาด 33.07 บาทต่อดอลลาร์ อ่อนค่าต่อเนื่องตามภูมิภาค กังวลรัสเซีย-ยูเครนรุนแรงมากขึ้น
8 มี.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.07 บาท/ดอลลาร์ ปรับตัวอ่อนค่าจาก ปิดตลาดเย็นวานนี้ที่ระดับ 32.97 บาท/ดอลลาร์ เคลื่อนไหวในทิศทางเดียวกับภูมิภาคและตลาดโลก เนื่องจากนักลงทุนมีความกังวลต่อสถานการณ์ความขัดแย้งระหว่างรัสเซียกับยูเครนที่ยังไม่มีสัญญาณดีขึ้นแม้กำลังเตรียมเปิดการเจรจารอบ 3 และสถานการณ์ราคาน้ำมันที่ปรับตัวอยู่ในระดับสูง"บาทอ่อนค่าต่อเนื่องจากเย็นวานนี้จากความกังวลต่อสถานการณ์สู้รบในยูเครนที่นักลงทุนมองว่ามีแนวโน้มรุนแรงมากขึ้นจากกรณีที่มีการอพยพประชาชนออกจากยูเครน ส่วนการเจรจายังไม่มีสัญญาณที่ดีเพราะยังขาดคนกลางข้ามาทำให้ทั้งสองฝ่ายเชื่อถือ ขณะที่ราคาน้ำมันปรับตัวสูงขึ้นและทรงตัวอยู่ในระดับสูงเป็นเวลานาน " นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.95 - 33.20 บาท/ดอลลาร์ โดยช่วงนี้มีปัจจัยกดดันให้บาทเคลื่อนไหวในทิศทางอ่อนค่า